Publication: Magyar Közlöny
Issue: MK-2002-94 (Year: 2002, Number: 94)
Era: 1990-2004
Section: „bíróságnak”, mikor „törvényes”, „független” és „pártatlan” az eljáró testület stb. [6/1998. (III. 11.) AB határozat,
Paragraph Index: 100

57. § (1) bekezdése megköveteli. E vonatkozásban alkotmányellenességet az Alkotmánybíróság nem állapított meg; a bírói jogorvoslat hiányát kifogásoló indítványt elutasította. 2.3. Az Alkotmánybíróság az indítvány alapján azt is vizsgálta: összhangban áll-e az Alkotmány 57. § (1) bekezdésével az, hogy a Kjtv. a fegyelmi eljárásra határidõt nem ír elõ, illetve mulasztásban megnyilvánuló alkotmányellenesség ebben a körben megállapítható-e. Noha az Alkotmány 57. § (1) bekezdése „az ésszerû idõn belül való tárgyalás” követelményét szövegszerûen nem tartalmazza, de az Alkotmány 57. § (5) bekezdése szól a jogviták ésszerû idõn belüli elbírálásának követelményérõl. Az Alkotmánybíróság az Alkotmány értelmezésénél — figyelemmel az Alkotmány 7. § (1) bekezdésére — tekintettel van a Magyar Köztársaság nemzetközi jogi kötelezettségeire is. Az emberi jogok és az alapvetõ szabadságok védelmérõl szóló, Rómában, 1950. november 4-én kelt Egyezmény és

Source: https://magyarkozlony.hu/hivatalos-lapok/e47d592dfb6757293e74b31bff0dbc19f0799e61/dokumentumok/1ce3779c6732d7c4ec765f88e33f4beff54c3c34/letoltes